Rattekaoie

Rattekaoie is de naem van een tie'aeven an de Oôsterschelde, juust noord van Rilland an de weg Middenhof, die leit op de diek tussen de Eêste en de Twidde Bathpolder. De 'aeven ontstong nae 1856 as 'andels'aeven voo 't dorp Rilland en wier in de twintigste eeuw voora gebruukt voo suukerpeê. De 'aeven is beschermd as rieksmonument. An 't ende van de 'aevendam leit een plaquette uut 1912 voo jonk'eer Robert Rudolph Lodewijk de Muralt, de bedienker van de muraltmuur, een extra versterking bovenop de dieken. De tekst luujt: Betonwerk Systeem De Muralt Aangevangen in 1912 W. Koning Wzn. Dykgraaf W. Kakebeeke Ontv. griffier L. Kalle Dykbaas